Boikotten kom trolig også som et resultat av den voksende kritikken mot konkurransen i Norge som toppet seg etter Melodi Grand Prix 1969. Dette kommer også fram i et intervju gjorde med NRKs programdirektør Otto Nes da boikotten ble kjent: «Det har forekommet en del misnøye med arrangementet, fordi man mener at det ikke har svart til de forventninger man stilte – nemlig at man gjennom denne melodikonkurranse i Eurovisjonen skulle høyne slagernivået i Europa», sa Nes.